    Nígbà ti wọ́n yọ sí ni, tí wọ́n dákẹ́ ìlù, wọ́n pejọ sí apá kan wọ́n sì wí fún mi ki ń yan ẹnìkan sí òde láàrin àwọn ènìyàn mi kí ó bá ẹnìkan nínú tiwọn jà. Mo bá yan ọkùnrin kan báyìí ti orúkọ rẹ̀ ń jẹ́ kùkùté, tí ó jẹ́ alágbára tí ó sì mọ ọwọ́ ìjàkadì púpọ̀. Kùkùté kìí ṣe ẹni gíga, kúkúrú báyìí ni, o sì ki, bẹ́ẹ̀ ni igbá àyà rẹ̀ tó fẹ̀rẹ̀gẹ̀dẹ̀ fẹrẹgẹdẹ. Iwin tí wọ́n yàn kí o bá kùkùté jà ga ó sígbọnlẹ̀, ó sanra, o rí mùkùtùn, déẹ̀ sì ni kùkùté fi ga ju ìdí rẹ̀ lọ. Ìdíwọ́ ni eléyìí jẹ́ fún òun, ṣùgbọ́n ìrànlọ́wọ́ ni èyí jẹ́ fún kùkùté, níto’ri ọwọ rẹ̀ kò rí àyè bá kùkùté tí o ń ta gbúrúgbúrú kiri. Ìgbà tí ó ṣe ṣa, ó ki  kùkùté lọ̀rùn mọ̀lẹ̀ ó gbe e sókè ni reti pé kí ọwọ́ òun rí àyè ba kùkùté lẹ́sẹ̀, kí ó da orí rẹ̀ kodò, kí ó na orí rẹ̀ mọ́ òkúta kàbitì kan, ṣùgbọ́n nígbà tí o ń gbé kùkùté lọ sí òkè, kí ó tó kọja ibi abẹ́yá rẹ̀, kùkùté lọ ẹsẹ̀ mọ́ ọ ni ibi ẹ̀yìn, o fa ẹbọra náà létì, ó lọ́ ọ dáadáa, ẹbòra yìí bá ke bí màlúù, ṣùgbọ́n Oníbodè pàtẹ́wa pé kí wọ́n ddáwọ́ dúd’ro, o sì bá kùkùté wí pé tí ó ba tún ṣe bẹ́ẹ̀ lẹ́ẹ̀kan sí òun ó wí pé ẹbọra ṣẹ́gun, n;itor;i pé ìjàkadì láṣán ni a wí pé kí kùkùté jà. Ìgbà tí wọ́n tún bẹ̀rẹ̀ lẹ́ẹ̀kejì, kùkùté wá ọ̀nà ó so mọ́ ẹbọra náà ní ìdí, ibi tí o sì n tìí ká, ó tìí sínù kòtò kan báyìí, ẹbọra jìn si i, ó bá ṣubú, Oníbodè pàtẹ́wọ́ pé kùkùté ṣẹ́gun.
    Nigba ti won yo si ni, ti won dake ilu, won pejo si apa kan won si wi fun mi ki n yan enikan si ode laarin awon eniyan mi ki o ba enikan ninu tiwon ja. Mo ba yan okunrin kan bayii ti oruko re n je kukute, ti o je alagbara ti o si mo owo ijakadi pupo. Kukute kii se eni giga, kukuru bayii ni, o si ki, bee ni igba aya re to feregede feregede. Iwin ti won yan ki o ba kukute ja ga o sigbonle, o sanra, o ri mukutun, dee si ni kukute fi ga ju idi re lo. Idiwo ni eleyii je fun oun, sugbon iranlowo ni eyi je fun kukute, nito’ri owo re ko ri aye ba kukute ti o n ta gburugburu kiri. Igba ti o se sa, o ki  kukute lorun mole o gbe e soke ni reti pe ki owo oun ri aye ba kukute lese, ki o da ori re kodo, ki o na ori re mo okuta kabiti kan, sugbon nigba ti o n gbe kukute lo si oke, ki o to koja ibi abeya re, kukute lo ese mo o ni ibi eyin, o fa ebora naa leti, o lo o daadaa, ebora yii ba ke bi maluu, sugbon Onibode patewa pe ki won ddawo dud’ro, o si ba kukute wi pe ti o ba tun se bee leekan si oun o wi pe ebora segun, n;itor;i pe ijakadi lasan ni a wi pe ki kukute ja. Igba ti won tun bere leekeji, kukute wa ona o so mo ebora naa ni idi, ibi ti o si n tii ka, o tii sinu koto kan bayii, ebora jin si i, o ba subu, Onibode patewo pe kukute segun.